
"Pliszé" (női táskák)

A „pliszé” címet viselő pályázati munkám három darab női táskát foglal magába. Tervezési folyamatom kiinduló pontját a népművészetben már jól bevált technikai eljárások adták. Ezek közül a ma is jól ismert és alkalmazott pliszírozást választottam.
A technikai eljárás megismerése további folyamatokat hozott, amelyek végül a táskák megalkotásáig vezettek. A pliszéket különböző méretűre vasaltam, amely hol sűrűbb, hol tágasabb forma megvalósulásához vezetett.
A kialakításukkor figyelembe vettem a különböző típusú anyagok egyéni adottságait. A hosszantartó pliszék megőrzéséhez vászon és ehhez hasonló összetételű anyagokat használtam fel. A színválasztásban igyekeztem minél változatosabb képet kialakítani.
A pályamunkám között helyet kap az elegáns, a hétköznapi táska és a nagyobb tárgyak tárolására szolgáló batyu. Munkáim a nők számára készültek. Tervezésükkor fontos volt a számomra, hogy az egyéni megjelenésük mellett, lehetőséget nyújtsanak az apróbb tárgyak tárolására.
Véleményem szerint az általam tervezett táskák különlegessége abban rejlik, hogy egy egyszerű eljárási mód segítségével összetett és egyedi kiegészítőt alkotnak.



